Súradnice: 48°33′11″S 19°12′13″V﻿ / ﻿48,55319°S 19,2036°V﻿ / 48.55319; 19.2036

**Slatinka** (1338 *Zalatha*, 1393 *Slathna*, 1406 *Zalathna - Minor et Maior*, 1424, *Zalatha*, *Kyzalatha*, 1808 *Malá Slatina*, *Kisszalatna*, názov *Slatinka* od 1927) je miestna časť Zvolenskej Slatiny.

Dejiny
------

Prvá zmienka o Slatinke pochádza z roku 1388, kedy bola spomínaná ako *Zalatha*. Slatinka v 1424 patrila Vígľašskému hradnému panstvu. Neskôr sa spolumajiteľom stalo mesto Zvolen.

V roku 1954 bolo v Štátnom vodohospodárskom pláne ČSR pre územie, v ktorom sa Slatinka nachádza naplánovaná stavba vodného diela Slatinka. V 1956 bola Slatinka vyhlásená za "zánikovú obec", a bola zakázaná výstavba nových domov. V roku 1974 vstúpila do platnosti stavebná uzávera so zákazom opravovania a modernizovania domov. 8.5.1985 bola zrušená kancelária MNV Slatinka, úrad bol odovzdaný pod spoločný národný výbor Zvolenská Slatina.

Na základe územného povolenia o výstavbe vodného diela boli na prelome 80-tych a 90-tych rokov vykupované a vyvlastňované pozemky, ktoré mali byť zatopené. Viaceré pozemky, vrátane tých, ktoré nemali byť zatopené ale silne ovplyvnené výstavbou, ostali nevysporiadané. Stavba však nezačala v plánovanom čase a územné rozhodnutie stratilo platnosť, následne boli niektoré vyvlastnené pozemky boli vrátené ich pôvodným majiteľom alebo ich potomkom. 16.11.2000 bol štatút Slatinky zmenený na rekreačnú oblasť. O 4 dni bolo 58 domov prekategorizovaných na rekreačné objekty; u 17 z nich bez doloženia vlastníckeho práva. Toto rozhodnutie bolo zmenené 5.7.2012 krajským úradom v Banskej Bystrici; u 17 nehnuteľností toto rozhodnutie zrušil, keďže VVB š.p. nedoložil vlastnícke práva. Na základe podnetu Združenia Slatinka a Spoločnosti priateľov Slatinky z 10.4.2001 adresovaného prokuratúre vo Zvolene ohľadom preskúmania Štatútu oblasti Slatinka bol protestom prokurátora tento štatút zrušení kvôli konfliktu so zákonom.

V máji 2013 dostali niekoľkí nájomníci (10, neoficiálne 15) výzvu na vysťahovanie sa do dvoch týždňov s odôvodnením život ohrozujúceho stavu budov. Pôvodne nemali možnosť nahliadnuť do posudku statika ani možnosť na opravu budov na vlastné náklady. Onedlho Vodohospodársky podnik začal komunikovať ohľadom opráv daných budov.

Galéria
-------

* Dolný koniecDolný koniec
* StredStred
* Horný koniecHorný koniec
* MostMost
* Most so školou v pozadíMost so školou v pozadí
* ZvoničkaZvonička
* Oslava elektrifikácie približne v roku 1947-1948Oslava elektrifikácie približne v roku 1947-1948
* Typická výšivka krivou ihlouTypická výšivka krivou ihlou

Referencie
----------

1. ↑   *Slobodné a kráľovské mesto Zvolen*. Turčiansky Svätý Martin : [s.n.], 1891.
2. ↑  Uznesenie rady ONV vo Zvolene č. 114/58 z 13. júna 1958, bod 5 - kategorizácia obcí
3. ↑  VRAŽDA, Daniel. *V Slatinke idú pre priehradu opäť búrať domy* [online]. Petit Press, 2013-05-13, [cit. 2013-05-25]. Dostupné online.
4. ↑  VRAŽDA, Daniel. *Slatinke ešte dajú šancu opraviť domy na mieste plánovanej priehrady* [online]. Petit Press, 2013-05-22, [cit. 2013-05-25]. Dostupné online.

Zdroj
-----

* Združenie Slatinka: *Vodné dielo Slatinka: Príklad kontroverznej „verejnoprospešnej" stavby*